钦定古今图书集成/明伦汇编/氏族典/第115卷 > 《凌迪知万姓统谱》 > 孩里
## 钦定古今图书集成/明伦汇编/氏族典/第115卷 > 《凌迪知万姓统谱》 > 孩里

按《辽史孩里传》：“孩里，字胡辇，回鹘人。其先在太祖时
来贡，愿留，因任用之。孩里，重熙间历近侍长。清宁九
年，讨重元之乱，有功，加金吾卫上将军，赐平乱功臣，
累迁殿前都点检，以宿卫严肃称。大康初，加守太子
太保。二年，加同中书门下平章事。三年，改同知南院
宣徽使事。会耶律乙辛出守中京，孩里入贺，及议复”
召，陈其不可。后乙辛再入枢府，出孩里为广利军节
度使。及皇太子被诬，孩里当连坐，有诏勿问。大安初，
历品达鲁、虢部节度使。寿隆五年，有疾，自言“吾数已
尽。”却医药，卒，年七十七。孩里素信浮图，清宁初，从上
猎，堕马，愦而复苏，言始见二人，引至一城，宫室宏敞，
有衣绛袍人坐殿上，左右列侍，导孩里升阶，持牍者
示之曰：“本取《大腹骨》，欲误执汝牍上书”，官至使相，寿
七十七。须臾还挤之大壑而寤。道宗闻之，命书其事，
后皆验。

郑樵《通志》。